Í sólkerfi í þúsund ljósára fjarlægð frá jörðu hafa stjörnufræðingar í fyrsta sinn séð hvernig vatn berst til svæða þar sem nýjar reikistjörnur eru í fæðingu . Í gegnum Spitzer-sjónauka NASA hafa stjörnufræðingar athugað sólkerfið NGC 1333 - IRAS 4B í stjörnumerkinu Perseifi . Sú vatnsgufa sem sést hefur gegnum sjónaukann samsvarar fimmföldu því magni sem er að finna í heimshöfunum á jörðinni samanlagt . Skífan liggur umhverfis unga stjörnu sem er enn að vaxa og dregur því stöðugt til sín meira efni úr umhverfinu . Í skífunni er að finna mikið af byggingarefni í nýjar reikistjörnur . Auk steina og geimryks er sem sagt hér einnig að finna vatn . Það gufar upp þegar það kemst í snertingu við heita skífuna en síðar frýs það aftur og myndar þá m.a. halastjörnur , sem enn síðar kunna að eiga eftir að færa reikistjörnum vatn . Nú geta stjörnufræðingar séð hvernig vatn berst til nýrra reikistjarna